ვასილი ავრამენკო

ვასილი ავრამენკო (  ; დ. 10 მაისი (22), 1895, სტებლევი, რუსეთის იმპერია — გ. 1981 წლის 6 მაისი, ნიუ-იორკი, აშშ) — უკრაინელი მოცეკვავე, ქორეოგრაფი, რეჟისორი, მსახიობი და ხალხური ცეკვების მასწავლებელი.Subtelny, Orest. Ukrainians in North America, An Illustrated History. University of Toronto Press, Toronto 1991, page 172.

 ბიოგრაფია 
ვასილი ავრამენკო დაიბადა 1895 წლის 10 (22) მაისს. 1913-1915 წლებში სწავლობდა ვლადივოსტოკში.
1918 წელს დაამთავრა კიევის ნიკოლოზ ლისენკოს სახელობის მუსიკალური და დრამატული სკოლა. მუშაობდა ნ. სადოვსკის თეატრში. 1921 წლის თებერვალში  ჩავიდა ქალაქ კალიშში ( პოლონეთი ), უკრაინის გალიციის არმიის ტყვე ჯარისკაცების ბანაკში, სადაც დააარსა უკრაინული ცეკვის სკოლა. უკვე მაისში ანსამბლი ბანაკის თეატრის სცენაზე გამოვიდა, ოქტომბერში კი — სხვა ინტერნირების ბანაკებში. საცეკვაო ჯგუფთან ერთად მან მოიარა გალიცია, ვოლინი და ხოლმშჩინე. 1922-1924 წლებში დააარსა 40-მდე უკრაინული ცეკვის სკოლა ლვოვში, ლუცკში, რივნეში, კრემენეცში, ალექსანდრიაში, მეჟდურეჩიეში, დასავლეთ უკრაინის სხვა ქალაქებში, ხოლმში (ახლანდელი ჩელმი, პოლონეთი ) და პოდებრადიში ( ჩეხეთი ). ამ დროისთვის ავრამენკომ მოიპოვა აღიარება, როგორც უკრაინული ცეკვის ოსტატმა და ორიგინალური ეროვნული ნათელი ქორეოგრაფიული კომპოზიციების შემქმნელმა.Martynowych, Orest T. The showman and the Ukrainian cause. University of Manitoba Press, Winnipeg, Manitoba, 2014.
1925 წლიდან მოღვაწეობდა კანადაში.  იქ დააარსა რუსული ცეკვის სკოლა ტორონტოში . აშშ- სა და კანადაში ეწეოდა ფართო შემოქმედებით და პედაგოგიურ საქმიანობას. მან დააარსა უკრაინული სკოლები, სტუდიები და ანსამბლები (სადაც სხვადასხვა დროს სწავლობდა დაახლოებით 6 ათასი ადამიანი). ავრამენკოს ანსამბლი ალექსანდრე კოშეცის გუნდთან ერთად 1930-იან წლებში საგასტროლოდ გაემგზავრა ამერიკის კონტინენტზე. ისინი ტრიუმფით გამოვიდნენ ტორონტოში მსოფლიო გამოფენაზე (1926), ჩიკაგოში (1933), ვაშინგტონში (თეთრი სახლი, 1935) და სხვა ქალაქებში."Lysenko Music and Drama School– Internet Encyclopedia of Ukraine".
1936 წელს დააარსა უკრაინული კინოკომპანია. ვასილი ავრამენკომ ალექსანდრე კოშიცთან ერთად გადაიღო პირველი უკრაინული  ფილმი-ოპერები ამერიკაში, რომელთაგან აღსანიშნავია Natalka Poltavka, Marusia და სხვ.

1945 წლიდან იმყოფებოდა აშშ- ში. მუშაობდა მის მიერ დაარსებულ რუსული ცეკვების სკოლაში. საგასრტოლო ტურნეებს აწყობდა აშშ-ში, კანადაში, ბრაზილიაში, არგენტინაში, დიდ ბრიტანეთში და სხვა ქვეყნებში. გამოსცა სახელმძღვანელო „უკრაინის ეროვნული ცეკვები, მუსიკა და სტრუქტურა“ Українські національні танки, музика і стрій  Голівуд, 1947 (1946).  ნიუ-იორკში დაარსდა ავრამენკოს ფონდი.Makuch, Andrij, Ukrainian Canadians and the Wartime Economy, in Loyalties in Conflict, Ukrainians in Canada During The Great War, Swyripa, Frances and Thompson, John Herd, editors. Canadian Institute of Ukrainian Studies, University of Alberta, Edmonton, 1983, p. 70."Folk dance – Internet Encyclopedia of Ukraine".

1960-იან წლებში ავრამენკო ავსტრალიაში საქმიანობდა,მელბურნის შემოგარენში ასწავლიდა ცეკვას რამდენიმე უკრაინულ სკოლაში.

გარდაიცვალა 1981 წლის 6 მაისს, დაკრძალეს ნიუ-იორკში, ხოლო 1993 წლის 4 მაისს გადაასვენეს და დაკრძალეს მშობლიურ ქალაქ სტებლევში.

 სქოლიო 

კატეგორია:დაბადებული 22 მაისი
კატეგორია:დაბადებული 1895
კატეგორია:გარდაცვლილი 6 მაისი
კატეგორია:გარდაცვლილი 1981
კატეგორია:ნიუ-იორკში გარდაცვლილები
კატეგორია:ამერიკელი ქორეოგრაფები